จ่ออีก การท่าเรือฯ ใกล้คว้าแชมป์ หลังบุกยิง นนทบุรี 4-1
สโมสรการท่าเรือ เอเอสเอ็ม ใกล้บรรลุเป้าหมายเมื่อบุกยิง นนทบุรี 4-1 ทำให้อีก 3 นัดสุดท้ายขออีก 3 แต้มก็จะคว้าแชมป์ไปครองได้อีกสมัยทันที ,ฟุตซอลไทยลีก 2019 เมื่อ 14 ก.ย. ที่สนามลำโพ สเตเดี้ยม ทางด้านนนทบุรี เจ้าบ้านบ๊วยของตาราง ลงพบกับจ่าฝูง การท่าเรือ เอเอสเอ็ม ที่กำลังไล่ล่าแชมป์อีกสมัย,เปิดเกมลงมา ทัพโต๊ะเล็กการท่าเรือ ก็ขึงเกมลุยบุกทัน โดยเจ้าบ้านก็เน้นมารับสู้เต็มที่ จน น.8 นัฐวุฒิ ศรีหรั่งไพโรจน์ ที่ลงมาในชุดสองของท่าเรือ ก็จัดการกดประตูแรกให้ทีมเยือนออกนำ 1-0,นนทบุรีพยายามเปิดเกมบุกเต็มที่ แต่ก็ยากจะเจาะแนวรับของท่าเรือได้ ขณะที่โต๊ะเล็กสิงห์คลองเตย แม้จะมีโอกาสทำประตูเพิ่ม ก็พลาดไปหมด จบครึ่งแรกการท่าเรือ นำเพียง 1-0,เข้าสู่ครึ่งหลัง เกมถึง น.23 การท่าเรือมาบวกประตูเพิ่มจาก ธนากูล วิเชียรกุล ขยับสกอร์เป็น 2-0,เจ้าบ้านลุยหนักมากขึ้น และ น.28 ก็มาได้ประตูตีไข่แตกจาก พชรนินทร์ จินดาธรรม ทำให้ทีมไล่มา 1-2,โดยเกมของผึ้งพิฆาต พยายามอย่างหนักที่จะตีแสมอ ก็ทำไม่ได้ จน น.35 การท่าเรือ ก็มาทำประตูเพิ่มได้อีกจาก ไรอัน โกเมส หนีไปเป็น 3-1,ก่อนที่นาทีสุดท้ายทาง การท่าเรือจะมาได้ประตูปิดเกมจาก พรมงคล ศรีทรัพย์แสง ทำให้หมดเวลา การท่าเรือ บุกเอาชนะไป 4-1 ทำเพิ่มเป็น 61 แต้ม นำห่าง พีทีที บลูเวฟ ชลบุรี 7 คะแนน โดยทีมต้องการอีกแค่ 3 แต้ม ก็จะคว้าแชมป์ไปครองทันที ขณะที่นนทบุรี มี 7 แต้มตกชั้นแน่นอนแล้ว,ผู้เล่น 5 คนแรกทั้งสองทีม,นนทบุรี - พีรณัฐ สิงห์ขาม (GK),เกียรติศักดิ์ วงษ์วรรณ,อรรถพล แตงร่ม,ณัฐพงษ์ นาคิน,ธีร์ดนัย ยาเขียว,การท่าเรือฯ- คณิศร ภู่พันธ์ (GK),มาร์กอส วินิซิอุส,ธนากูล วิเชียรกุล,ธนัญชัย ชมบุญ,ไรอัน โกเมส
การท่าเรือ ใกล้บรรลุเป้าหมายเมื่อบุกยิง นนทบุรี 4-1 ทำให้อีก 3 นัดสุดท้ายขออีก 3 แต้มก็จะคว้าแชมป์ไปครองได้อีกสมัยทันที 
ฟุตซอล,การท่าเรือ เอเอสเอ็ม,นนทบุรี,ใกล้คว้าแชมป์,ไทยรัฐเชียร์ไทยแลนด์